GiliGold/VAD_KnessetCorpus huggingface dataset:
ישראל אייכלר: כשאומרים שעם ישראל מחכה לבחירות, ידוע שלא הקואליציה, לא האופוזיציה, ודאי שלא העם, אין להם שום סיבה לבחירות, גם כי אין אלטרנטיבה.
ישראל אייכלר: כולם יודעים שביבי נתניהו היה ראש ממשלה ויהיה ראש ממשלה, אז ההבדל, אם בקואליציה הזאת יישב לפיד עם החרדים או יישב ליברמן עם החרדים, זה כל ההבדל – על זה לא הולכים לבחירות, אבל מי שמדבר אתנו על שוויון בנטל, זה הסתה.
ישראל אייכלר: הם לא מתכוונים לזה.
ישראל אייכלר: מי שרוצה שוויון בנטל, יש כמה דרכים – קודם כל, הדרך של המסגרות, שהצבא עושה והיה יכול לעשות, וזה בחוק טל, ואין בעיה של חרדים, אלפי חרדים שיצטרפו על כל המסגרות האלה.
ישראל אייכלר: דבר שני, צריך לבטל את חוק גיוס החובה.
ישראל אייכלר: כל ראשי הצבא ומומחים בעבר ובהווה אומרים שהיום הנטל האמיתי על המדינה זה שצריך לגייס כל אזרח ואזרחית, למרות שהם לא מתאימים לצבא, והצבא לא מתאים להם.
ישראל אייכלר: צריך להיות, כל חייל שרוצה להתגייס, כל חייל שהצבא רוצה לגייס אותו, יקבל תמלוגים מה-60 מיליארד שקל.
ישראל אייכלר: אנחנו עומדים פה כבשה אחת בעדר של זאבים, אז תן לי דקה-שתיים.
ישראל אייכלר: יש לנו 60 מיליארד שקל מתקציב הביטחון, ואפשר לתת תמלוגים ולתגמל חיילים טובים, מוכשרים.
ישראל אייכלר: אין בעיה למלא את המאגרים.
ישראל אייכלר: אם במקרה חירום צריך את כולם, יש אפשרות לגייס את כולם, אבל לבוא עכשיו ולעשות את זה שוויון בנטל - יש ציבור שלא נושא בנטל, ודווקא הציבור שהכי נושא בנטל, נטל ההתנדבות גם בזק"א, גם ברפואה וגם נטל של לשאת את לפיד האש ונר הנשמה של עם ישראל משך דורות.
ישראל אייכלר: אנשים שמקריבים את כל חייהם בשביל חיי צניעות, בשביל חיי תורה, השבת והכול - אלה נקראים הפרזיטים?
ישראל אייכלר: תודה לעיתונאי ירון לונדון, שהיום בצורה הכי אנטישמית גילה את הקלפים, וכתב:
ישראל אייכלר: הוא לא רוצה לא חוק טל ולא שילוב חרדים אלא לכווץ את הציבור החרדי.
ישראל אייכלר: לכווץ בעברית, נאמר בשפות אחרות- --
נחמן שי: אל תגיד את זה.
ישראל אייכלר: לכבודו של נחמן שי לא אומר, אבל ירון גילה את המרצע מן השק.
יריב לוין: חברת הכנסת עינת וילף.
עינת וילף: אני תומכת בדבריו של חבר הכנסת אורי אורבך.
עינת וילף: ניכר שיש כאן דינמיקה שיצאה משליטה.
עינת וילף: אני עוקבת בתדה
עינת וילף: מה בימים האחרונים אחר האופן שבו נגררים לדבר שאיננו רוצים בו, ושהציבור אינו רוצה בו, ועומד נפעם, ואומר: על מה ולמה בכלל הולכים לבחירות, אבל יצא לי רעיון אחד מכל הסיפור הזה.
עינת וילף: כמו שאתם יודעים, אני מתנגדת לשינוי שיטת הממשל, אבל עלה בדעתי עכשיו, שצריך לתקן את חוק היסוד, ננהל על זה משא ומתן בפעם הבאה, שפיזור הכנסת ייערך, כמו הבחירות לנשיא, בהצבעה חשאית, ובכך תובטח יציבותה של הכנסת והממשלה לעתיד, ועם זה נלך לבוחר.
עינת וילף: לא צריך שינויים גדולים.
רונית תירוש: קודם שיעביר את זה בוועידת הליכוד.
יואל חסון: ראש הממשלה הכי חזק לא מסוגל להיבחר ליו"ר ועידת הליכוד.
יריב לוין: רבותיי, לסיכום של כל הדיון הזה, כדי שאף אחד מכל מי שצפה בו לא יטעה, אני רק אגלה שבשורה התחתונה מרבית חברי הכנסת לא רוצים בחירות, הרוב גם פוחדים מבחירות, אבל בברירה בין סחטנות לבין בחירות מוקדמות, כנראה, האופציה של בחירות מוקדמות היא עדיפה, כי לקיים ממשלה בתנאים שנוצרו אי-אפשר.
יריב לוין: לכן אני מציע שאנחנו נאשר את בקשת הממשלה- - -
נחמן שי: הוא לא מאמין במה שהוא אומר.
יריב לוין: אני מאוד מאמין במה שאני אומר, ולכן אני מציע שנאשר את בקשת הממשלה, למתן פטור להצעת החוק התפזרות הכנסת ה-18, התשע"ב-2012 (מ/685), בכל הקריאות.
יואל חסון: אני מבקש לשלב בזה את ההצבעה על הפטור לחוק לשוויון בנטל.
יואל חסון: אנחנו מתנגדים לפטור להקדמת הבחירות, כי לא הבאת את החוק לשוויון בנטל.
יריב לוין: פטור מחובת הנחה בכל שלוש הקריאות.
רונית תירוש: אם זה בא לבד, אנחנו מתנגדים.
רונית תירוש: הצבעה
יריב לוין: יריב לוין – בעד, זאב אלקין – בעד, אופיר אקוניס – בעד, אורי אורבך – בעד, שלמה מולה – נגד – חברת הכנסת תירוש מחליפה אותו, חברת הכנסת סולודקין מחליפה את חברת הכנסת רוחמה אברהם בלילא – נגד, חבר הכנסת יואל חסון – נגד, חבר הכנסת דוד רותם – בעד, חבר הכנסת רוברט אילטוב – בעד, חבר הכנסת יצחק הרצוג במקום איתן כבל – בעד, חבר הכנסת עינת וילף – בעד, חבר הכנסת אברהם מיכאלי – בעד, חבר הכנסת נסים זאב - בצער רב, בעד, חבר הכנסת ישראל אייכלר – בעד, חבר הכנסת אחמד טיבי – בעד, חבר הכנסת ציון פיניאן – בעד, חבר הכנסת שי יכול להצביע במקום חבר הכנסת אילן גילאון, כי הוא על מקום של קדימה – נגד.
יריב לוין: לפיכך בפורום מלא של הוועדה מבחינת מספר המצביעים, בעד – 13, נגד - 4, אין נמנעים.
יריב לוין: לפיכך אני קובע שניתן פטור מחובת הנחה להצעת חוק התפזרות הכנסת ה-18 בכל הקריאות.
יואל חסון: אדוני, אני מבקש רביזיה.
יריב לוין: בסדר, הודעה על מועד הרביזיה תימסר, תודה.
יריב לוין: אנחנו עוברים לסעיף הבא על סדר-היום: בקשת יושב-ראש ועדת הכספים להקמת הדיון בהצעת חוק לתיקון פקודת מס הכנסה (מס' 190)(מוסדות ציבוריים הפועלים לעידוד התיישבות), התשע"ב-2012 (כ/453) - לפני הקריאה השנייה והשלישית.
משה גפני: אדוני היושב-ראש, יש הצעת החוק של חברי הכנסת זאב אלקין וציון פיניאן על סעיף 46 במתן פטור לעידוד ההתיישבות.
משה גפני: מכיוון שקיבלתם החלטה, והממשלה הביאה חוק לפיזור הכנסת, אני מבקש להביא את זה היום לקריאה שנייה ושלישית, זה חוק טוב, ואני מבקש לאשר אותו לשחרור מחובת הנחה כדי שנוכל.
יריב לוין: הנסיבות ברורות והצורך ברור.
יריב לוין: מי בעד הבקשה של חבר הכנסת גפני?
יריב לוין: הצבעה בעד – 8 נגד – אין נמנעים – אין בקשת הפטור אושרה.
יריב לוין: בעד – 8, נגד – אין, נמנעים – אין, לפיכך בקשת הפטור אושרה.
יריב לוין: רבותי, אני פותח את הישיבה – השאלה היא אם נגיע לישיבה מס' 300 היום.
יריב לוין: בינתיים אנחנו במס' 270 – הנושא הראשון – בקשת הרביזיה של חבר הכנסת יואל חסון על החלטת ועדת הכנסת לאשר את בקשת הממשלה להקדמת הדיון בהצעת חוק התפזרות הכנסת השמונה עשרה, התשע"ב-2012 (מ/685), בכל הקריאות.
יריב לוין: מתן פטור מחובת הנחה שנתנו בישיבה שהתקיימה כאן אך לא מזמן.
יואל חסון: אדוני היושב-ראש, הדברים הם חד-משמעיים וברורים – מדינת ישראל הולכת לבחירות.
יואל חסון: ראש הממשלה החליט ללכת לבחירות.
יואל חסון: ראש הממשלה הולך לבחירות כי הוא הבין שאין לו יכולת להמשיך לשלוט כאן.
יואל חסון: הוא הבין שאם הוא לא הולך לבחירות, הכנסת תשלח אותו לבחירות.
יואל חסון: לפיכך הרכבת יצאה לדרך, אנחנו הולכים לבחירות.
יואל חסון: הבקשה שלי לרביזיה היא למטרה אחת, אדוני היושב-ראש, לבוא ולחדד את המסר שלנו, שאין שום סיבה ללכת לבחירות מבלי להביא את החוק לשוויון בנטל להצבעה עוד השבוע.
יואל חסון: אותו תהליך שאתה העברת עכשיו להקדמת הבחירות, ואתה גם כנראה תעביר כך חוקים אחרים, אפשר גם להעביר פטור מחובת הנחה לחוקים הנדרשים לשוויון בנטל.
יואל חסון: זה מה שאנחנו מבקשים.
יואל חסון: לכן אנחנו מתנגדים לפטור מחובת הנחה, לכן אנחנו בעד הרביזיה הזאת.
יואל חסון: אנחנו לא מתנגדים להקדמת הבחירות, אנחנו רוצים בחירות, אנחנו רק רוצים שתהיו הגונים מספיק לתת לכנסת הזאת את האפשרות להעביר את החוק לשוויון בנטל בכנסת הזאת עוד השבוע.
דוד רותם: יואל, אין קשר בין הדברים.
דוד רותם: אפשר להחליט היום על הקדמת הבחירות, ולהחליט שפגרת בחירות - - -
יואל חסון: אם תבטיח שיש רוב לזה, אני אתך, אדוני.
יריב לוין: רבותי, חברת הכנסת סולודקין, שלא התאפשר לה לדבר בדיון הקודם, היא ביקשה ואני רוצה בכל זאת לאפשר לה לפנים משורת הדין.
מרינה סולודקין: קודם כול, אני רוצה לומר לך, יריב, תודה רבה.
מרינה סולודקין: מאוד רציתי לדבר בישיבה הראשונה בנושא הזה.
מרינה סולודקין: גם אני בעד הערעור של המפלגה שלי, אבל לא רק חוק טל על השולחן.
מרינה סולודקין: חבר'ה, השבוע היינו צריכים להצביע על החוק של מפלגת ש"ס בנושא של 5% מקנייה בשוק החופשי שתהפוך לדיור ציבורי.
מרינה סולודקין: אנחנו בתהליך פזיז.
מרינה סולודקין: אני אומרת לך, אדוני היושב-ראש, התרגלתי שהליכוד מפלגה מאוד דמוקרטית.
מרינה סולודקין: מה שאנחנו עושים השבוע זה פארסה, פארסה מכל עבודת הכנסת, ובראש ובראשונה פארסה מהליכוד שאמר דבר מאוד נכון, שאתם בעד יציבות פוליטית.
מרינה סולודקין: אני אישית לא סיימתי את עבודתי בכנסת, בגלל שיש לי עוד כמה חוקים בקריאות שונות, וחבל מאוד שאנחנו כמעט מחר - - -
יריב לוין: את הצבעת אי-אמון בממשלה ביום שני.
יריב לוין: למה לא חשבת שאת לא רוצה להפיל את הממשלה כי יש לך עוד חוקים?
מרינה סולודקין: אני כאן חמש קדנציות, אתה מכיר את הריקודים כאן.
מרינה סולודקין: הממשלה מבקשת פטור מחובת הנחה כדי לקרב את הבחירות – זה תהליך מאוד מוזר, זה התרגיל המסריח של המאה ה-21.
יריב לוין: מי בעד בקשת הרביזיה, כלומר בעד לקבל את הבקשה של חבר הכנסת חסון?
יריב לוין: לפיכך ברוב של תשעה כנגד שלושה נדחתה בקשת הרביזיה.
יריב לוין: קביעת ועדה לדיון בהצעות החוק הבאות:
יריב לוין: תודה רבה, אני עובר לסעיף השני על סדר-היום: קביעת ועדה לדיון בהצעת חוק מענק יובל לעובדי הוראה עולים, התשע"א-2011, של חבר הכנסת אלכס מילר וקבוצת חברי כנסת (פ/2911/18).
יריב לוין: אחרי דיונים רבים סביב הצעת החוק הזאת, בסופו של דבר גובשה הסכמה על דעת המציע שהצעת החוק הזאת תעבור לדיון בוועדת החינוך, התרבות והספורט, ולפיכך אני מציע להעביר את ההצעה לוועדת החינוך, התרבות והספורט.
יריב לוין: הצעת חוק בינוי ופינוי של אזורי שיקום (כפר שלם), התש"ע-2009
יריב לוין: הצעת חוק בינוי ופינוי של אזורי שיקום (כפר שלם), התשס"ט-2009
יריב לוין: הנושא הבא, והוא נושא שאני באמת שמח סוף-סוף לקבל בו החלטה לאחר הרבה מאוד התדיינויות שהיו.
יריב לוין: הצעות החוק נוגעות לסוגיה הכאובה והראויה להסדרה של בינוי ופינוי של אזורי שיקום כפר שלם.
יריב לוין: יש כאן שורה של הצעות חוק: הצעת החוק של חבר הכנסת אופיר אקוניס וקבוצת חברי כנסת (פ/1308/18), של חבר הכנסת אילן גילאון וקבוצת חברי הכנסת (פ/1542/189), של חבר הכנסת אברהם מיכאלי (פ/3371/18) ושל חבר הכנסת יואל חסון (פ/1892/18).
יריב לוין: גם בעניין הזה, שוב אחרי דיונים והרבה מאוד ניסיונות להגיע להבנה, בסופו של דבר גובשה הבנה שההצעות האלה תעבורנה לדיון בוועדת הפנים והגנת הסביבה.
יריב לוין: אם אכן כך יקרה, אני אציע שבמסגרת ההחלטה שלנו גם נבקש מיושב-ראש ועדת הפנים והגנת הסביבה להתכנס ולדון ולהשלים את החקיקה של החוק הזה, לפחות בקריאה הראשונה לאלתר באופן מיידי וללא דחיות, ואני חושב שזה בכוחו ובאפשרותו.
ישראל אייכלר: גם בפגרה הוא יכול לעשות את זה.
יריב לוין: הוא לא יוכל לעשות את זה בפגרה.
יריב לוין: הוא צריך למצוא את הזמן כדי לבצע את התהליך הזה עוד היום.
יריב לוין: יש דברים שלטעמי מחייבים איזו התגייסות ומאמץ.
יריב לוין: ואם הוא אכן כך ייעשה, אני אציע כאן לוועדה הזאת, ברגע שהדבר יובא בפנינו, לתת פטור מחובת הנחה.
זאב אלקין: זה בקריאה הראשונה, זה לא נוגע לפה.
יריב לוין: כל הסמכות היא בידיו וכל היכולת בידיו, ואני מאוד-מאוד מקווה שהוא אכן בברכתנו כאן יבצע את המלאכה הזאת עוד היום.
יואל חסון: אדוני היושב-ראש, דווקא בגלל מה שאמרת, חשוב מאוד להגיד, מעבר לעובדה שכל הסיפור של התושבים האלה והאזור הזה הוא טרגדיה אחת גדולה, גם החוק הזה הוא טרגדיה אחת גדולה, כי גם בכנסת הקודמת קרה אותו דבר – החוק הזה היה ממש על סף התקדמות באופן משמעותי, והכנסת פוזרה ואיבדנו את החוק.
אברהם מיכאלי: לכן הייתי מבקש מחבר הכנסת חסון בקטע שלך, מכיוון שעוד יגידו בסוף הסכמה ולא הסכמה כלפי יושב-ראש הכנסת, הייתי מציע שהאופוזיציה והקואליציה יתגייסו לחוק הזה בהסכמה מלאה.
יואל חסון: אני אומר באופן חד-משמעי שאנחנו צריכים לעשות הכול שהוא לפחות יעבור בקריאה הראשונה.
יואל חסון: אני מבטיח את תמיכת האופוזיציה בנושא הזה כדי שבחוק הזה כל העבודה לא תרד לטמיון, זה פשוט כאב לב.
אברהם מיכאלי: נבקש מיושב-ראש הקואליציה שיעשה כמיטב יכולתו.
יריב לוין: אני מציע שכולנו נסמיך את חבר הכנסת מיכאלי, בתוקף תפקידו כיושב-ראש סיעת ש"ס, לפנות בשם כולם להעביר את המסר הזה - -
אברהם מיכאלי: בשם כל החברים, נעשה הכול.
יריב לוין: - - לחבר הכנסת אמנון כהן, יושב-ראש ועדת הפנים והגנת הסביבה, ואני מקווה שהדבר יסתיים.
נסים זאב: עוד משפט אחד.
נסים זאב: אני לא יכול לחיות באשליה שוועדת הפנים כרגע פנויה להצעת החוק.
יריב לוין: היא יכולה.
נסים זאב: תמיד אפשר, גם ב-24:00 בלילה אפשר.
נסים זאב: אני שואל שאלה, האם נוכל לקבל החלטה שהנושא הזה יידון בוועדת הכנסת, שאנחנו קצת פנויים?
יריב לוין: ועדת הכנסת ממש לא פנויה.
יריב לוין: תראה את סדר יומנו היום.
יריב לוין: אנחנו מתכנסים פה.
נסים זאב: האם יושב-ראש ועדת הפנים יכול להטיל את זה על תת-ועדה?
יריב לוין: יושב-ראש ועדת הפנים יכול להכין את זה - - -
יואל חסון: שיעשה מרתון גם בלילה, אני אהיה שם, נעביר את זה, נגמור את הסיפור.
יריב לוין: רבותי, מי בעד ההצעה להעביר לוועדת הפנים?
יריב לוין: זה לגבי הצעת החוק הראשונה.
יריב לוין: הצעת החוק הראשונה של חבר הכנסת אקוניס, הצעת החוק השנייה של חבר הכנסת גילאון.
יריב לוין: לגבי הצעת החוק של חבר הכנסת מיכאלי.
יריב לוין: שוב, אין מתנגדים ואין נמנעים.
יריב לוין: לגבי הצעת החוק של חבר הכנסת יואל חסון.
יריב לוין: גם כאן פה אחד, ללא מתנגדים וללא נמנעים.
יריב לוין: על סדר-היום הצעת חוק המפלגות (תיקון מס' 18) (מסירת פרטים מזהים של חברי מפלגה ממרשם האוכלוסין), התשע"ב-2012 (כ/452), הכנה לקריאה השנייה והשלישית.
יריב לוין: הצעת חוק ביוזמתם של חברי הכנסת יריב לוין, איתן כבל ויוחנן פלסנר.
יריב לוין: אני מבין שהיתה איזו התדיינות.
יריב לוין: אני מציע שתציגו את הדברים.
מורן רוזנבלום: חשוב להגיד שמאז הישיבה האחרונה של הוועדה קיימו נציגי הממשלה ישיבה אצל השר מיכאל איתן, שמונה על-ידי הממשלה לתאם את הנושא.
מורן רוזנבלום: השאלה היתה מי יהיה הגורם עליו יוטל למסור את המידע למפלגות.
מורן רוזנבלום: בישיבה סוכם שיהיה זה שר הפנים, והנוסח שמובא כעת לפניך הוא נוסח שגם נכלל בו שר הפנים וגם הוא נוסח לאחר התייעצויות ודיונים שקיימו משרדי הממשלה בנושא.
מורן רוזנבלום: מדובר על נוסח מתואם על-ידי משרד המשפטים, לרבות הרשות למשפט טכנולוגיה ומידע ומשרד הפנים.
יריב לוין: אני מציע שנקרא את הדברים ונבהיר את השינויים.
ארבל אסטרחן: בגלל הקדמת הישיבה חלק מהנציגים הנוספים של משרד המשפטים והרשות לטכנולוגיה לא באו, אבל הנוסח מתואם אתם, וידאנו את זה.
יריב לוין: עשינו את זה בלית ברירה, מאחר שאם לא נסיים את זה היום, זה לא יהיה.
ארבל אסטרחן: עשינו את זה רק אחרי שדיברנו אתם ווידאנו שזה תואם וכו'.
ארבל אסטרחן: אני אגיד איפה יש שינויים לעומת הנוסח הכחול.
ארבל אסטרחן: מונח בפניכם תיקון שמוסיף את סעיף 20א לחוק המפלגות, וכותרתו תהיה "מסירת פרטים מזהים ממרשם האוכלוסין".
ארבל אסטרחן: קודם כול, יש כאן הגדרות.
ארבל אסטרחן: "בחירות מקדימות" לעניין הזה יהיו "בחירות לבחירת מועמדי המפלגה לאחד מהתפקידים האלה, תהא שיטת הבחירות אשר תהא" – שזה מינוח שקיים גם בהקשר של הפריימריז, שזה גם מוסדר בחוק המפלגות – "יושב ראש המפלגה, ראש הממשלה, שר, חבר הכנסת, וכן בחירות לתפקיד אחר במוסד של המפלגה שרוב חברי המפלגה זכאים להשתתף בהן".
ארבל אסטרחן: דיברנו על זה בישיבה הקודמת.
ארבל אסטרחן: הרעיון שלא מספר מועט של חברים יכול להשתתף, אלא רק אם זה כמעט כל החברים.
ארבל אסטרחן: כתוב "רוב", למשל למקרה שבו יש איזו תקופת הכשרה, ואז יש חברי מפלגה מסוימים שלא יכולים.
ארבל אסטרחן: הרעיון הוא שכאשר זה בחירות נרחבות.
ארבל אסטרחן: אגב, מורן, הסיפה "שרוב חברי" זה רק לגבי בחירות לתפקיד אחר, נכון?
ארבל אסטרחן: זה לא על הכול.
מורן רוזנבלום: אני חושבת שהכוונה היתה על הכול.
ארבל אסטרחן: צריך להגיד "והכול" – "והכול אם רוב חברי המפלגה".
ארבל אסטרחן: אני אסביר עוד פעם.
ארבל אסטרחן: בחירות לכל אחד מהתפקידים האלה, רק אם רוב חברי המפלגה זכאים להשתתף.
ארבל אסטרחן: זאת אומרת, אם מרכז מפלגה בוחר למשל או איזה גוף מצומצם, כל החוק הזה לא יחול.
ארבל אסטרחן: "חבר מפלגה" – נכלל פה גם מי שביקש בכתב ובמפורש להירשם ועדיין לא נרשם.
ארבל אסטרחן: "פרטים מזהים" – תיכף נפרט את המשמעות, אבל הכוונה פה היא לשם משפחה, לשם פרטי, מען, מספר תעודת זהות ואם נפטר.
עמי ברקוביץ: רוב חברי המפלגה לפי הנוסח זה רק בתפקיד אחר, לא בכל התפקידים.
ארבל אסטרחן: לפני רגע אמרנו שיהיה כתוב "והכול אם רוב חברי המפלגה".
ארבל אסטרחן: אני שמחה שקלעתי לדעת גדולים.
ארבל אסטרחן: סעיף קטן (ב) הוא הסעיף האופרטיבי שאומר ש"מפלגה רשאית לפנות לשר הפנים" – אגב, מפלגה זה כל מפלגה, גם אם אינה מיוצגת בכנסת – "ב-75 הימים שלפני עריכת בחירות מקדימות" – כפי שקראנו בהגדרה – "ולבקש עדכון ואימות הפרטים המזהים של חברי המפלגה בלבד, לשם יצירת קשר עם חברי המפלגה וניהול הבחירות המקדימות".
ארבל אסטרחן: כלומר, ברור שהיא תצטרך לתת את הפרטים, היא לא תקבל כמו בבחירות רגילות דיסק של כל מרשם האוכלוסין, והמטרה של אותו הליך ועדכון ואימות זה רק כדי שהמפלגה תוכל ליצור קשר עם חברי המפלגה וניהול הבחירות.
ארבל אסטרחן: "לבקשה תצורף התחייבות בכתב כי עדכון ואימות הפרטים המזהים מתבקש רק על חברי המפלגה" – זו הוראה ברורה, מטעמי הגנת הפרטיות וכו' – "וכי לא ייעשה שימוש במידע שנמסר לפי סעיף זה, לרבות העברתו לאחר, אלא למטרות המפורטות בפסקה (1);" – אמרנו שזה יצירת קשר עם חברי המפלגה וניהול הבחירות – "התחייבות כאמור תיחתם בידי מי שעומד בראש הגוף המופקד על ניהול ענייני המפלגה ועל ביצוע החלטותיה כאמור בסעיף 18(2)" – חוק המפלגות אומר שלכל מפלגה יהיה גוף כזה – "ובידי האחראי לטיפול במידע מטעם המפלגה כאמור בסעיף 39(ג) לחוק הבחירות לכנסת [נוסח משולב], התשכ"ט–1969.
ארבל אסטרחן: " – זה הסעיף שמאפשר למפלגות לקבל מידע ממרשם האוכלוסין לפני הבחירות הכלליות לכנסת, ושם כתוב שיהיה בעל התפקיד הזה.
ארבל אסטרחן: אחראי לטיפול במידע מטעם המפלגה הוא אחראי שם, אז העתקנו את זה גם לפה.
ארבל אסטרחן: סעיף קטן (ג) אומר ש"שר הפנים" – שר הפנים כמובן, כי המידע של מרשם האוכלוסין נמצא בידי משרד הפנים – "בהסכמת שר המשפטים" – הוא זה שממונה על ביצוע חוק המפלגות – "ובאישור ועדת החוקה חוק ומשפט של הכנסת יקבע הוראות בעניין – (1) אופן הליך העדכון והאימות" – כמו שאתם רואים לא מפורט פה בחוק, הוא יהיה צריך להיות מפורט בתקנות – "ובלבד שיובטח כי לא ייחשף במסגרתו, בפני כל גורם שאינו המפלגה, כל מידע על זהות חברי המפלגה;" – בתקנות ייקבעו גם – "(2) מספר הימים לביצוע הליך העדכון והאימות מיום הגשת הבקשה לפי סעיף קטן (ב).
ארבל אסטרחן: " – כתוב מספר הימים ולא התקופה כדי להבהיר שזה אמור להיות עניין של ימים בודדים, כמו שדובר כאן.
מורן רוזנבלום: אחד העקרונות החשובים שנקבעו על-ידי הממשלה ובהידברות עם המציע, יושב-ראש הוועדה, שמידע אודות שיוך מפלגתי של אדם לא יימסר לגורם מוסר המידע, ולכן חשוב לציין שהפעלתו של החוק למעשה תלויה במידה רבה במנגנון הטכני, כפי שהוא משתקף בהוראות בסעיף קטן (ג).
ארבל אסטרחן: סעיף קטן (ד) אומר ש"מפלגה תיידע בכתב את המבקש להירשם כחבר בה כי פרטיו המזהים יעודכנו ויאומתו לפי הוראות סעיף זה", ויש כאן הוראת עונשין שדומה להוראה שקיימת בחוק הבחירות לכנסת לגבי מפלגה שמקבלת מידע ממרשם האוכלוסין לפני הבחירות.
ארבל אסטרחן: שם קובע סעיף 118א לחוק הבחירות שמי שעושה שימוש ב"מידע פנקס", כך זה מכונה שם, או שמוסר מידע שלא לצורכי התמודדות בבחירות או קשר עם ציבור הבוחרים, דינו – מאסר שנתיים או הקנס הקבוע בסעיף 61(א)(4) לחוק העונשין, שזה הרף הגבוה מבחינת הקנסות.
ארבל אסטרחן: מוצע להעתיק את אותו הסדר לכאן.
ארבל אסטרחן: "העושה שימוש במידע שנמסר לפי סעיף זה, שלא לשם יצירת קשר עם חברי המפלגה או ניהול הבחירות המקדימות כאמור בסעיף קטן (ב)(1), דינו – מאסר שנתיים או הקנס הקבוע בסעיף 61(א)(4) לחוק העונשין" – אותו דבר.
ארבל אסטרחן: ההוראה האחרונה אומרת שתחילתו של החוק שנה מיום פרסומו, שוב בשביל לאפשר לקבוע את המנגנון ולשר לקבוע את - - -
יריב לוין: השאלה היחידה שמטרידה אותי היא זאת: סביר להניח שלא יהיו תקנות.
יריב לוין: מורן, השאלה היחידה שאני שואל היא איך אנחנו מתגברים על העניין שסביר להניח שעד ששר הפנים, בהסכמת שר המשפטים, באישור ועדת החוקה, יקבע תקנות לא יהיו תקנות?
יריב לוין: החוק הראשון שהעברתי פה היה חוק של סיוע משפטי למעוטי יכולת, שלשכת עורכי-הדין אמורה לתת, ואמורות היו להיות תקנות שמסדירות את זה.
יריב לוין: החוק הזה עבר במחצית הראשונה של 2009, והכללים האלה לא קיימים עד היום.
יריב לוין: עמי ברקוביץ מכיר את זה טוב מאוד, ובמקרה הזה לאו דווקא באשמת משרד המשפטים, אלא בעיות שהיו מול הלשכה ומקומות אחרים.
יריב לוין: לכן התחושה שלי שעד ששר הפנים ושר המשפטים יגיעו להסכמה באישור ועדת החוקה, זה פשוט לא יקרה.
ארבל אסטרחן: בלי תקנות אי-אפשר יהיה להפעיל את זה.
עמי ברקוביץ: אפשר לקבוע בתקנות מתי להביא אותן לוועדה.
יריב לוין: השאלה מה עושים גם בנושא של מספר הימים.
יריב לוין: התקנות יכולות להתנפץ על הסלע הזה שמישהו יגיד שהליך העדכון והאימות יתבצע בתוך 30 יום.
יריב לוין: אז זה לא שווה כלום, כי התהליכים מאוד מאוד קצרים.
יריב לוין: תראי מה קורה עכשיו, אנחנו נכנסים לפריימריז בעוד כ-30 יום אולי וצריך לפרסם ספר בוחרים ראשון, ספר בוחרים שני, לשלוח הודעות לבוחר, לעשות את כל התהליכים האלה.
מורן רוזנבלום: אני רוצה לציין שלגבי מספר הימים הוסכם בממשלה יחד אתך, המציע, שמדובר על מספר ימים מוסכם של ימי עבודה וכי מסירת המידע תהיה מהירה ככל הניתן, ולכן גם ההסכמות הללו תקפות ולא יהיה מדובר על 30 יום, יהיה מדובר על מספר ימים מוסכם.
מורן רוזנבלום: דבר נוסף, כמובן תחילתו של חוק זה "שנה מיום פרסומו" זה לבקשת שר הפנים, כיוון שייקח להם עוד זמן.
יריב לוין: עם זה אין לי בעיה, לו בתוך שנה יהיו תקנות.
יריב לוין: השאלה אם זה באמת יקרה.
יריב לוין: זה החשש שלי.
יריב לוין: אין לי בעיה להשאיר את הדבר כמות שהוא, אבל לומר בסעיף קטן (ג)(2) שמספר ימים לביצוע הליך העדכון יהיה נניח שבעה ימים מיום הגשת הבקשה אלא אם נקבע בתקנות אחרת, ואז בתקנות יקבעו מה שיקבעו, אבל אני לא אעמוד במצב שסעיף קטן (ג)(2) יוצר מצב שאם לא עודכנו תקנות, לא ניתן יהיה להפעיל את החוק.
עמי ברקוביץ: בכל מקרה לא יהיה ניתן להפעיל, כי כל ההליך מופנה לתקנות.
ארבל אסטרחן: לחוק אין משמעות בלי תקנות, כי את כל ההליך לא קבענו בחוק.
יריב לוין: אבל אז יש לך הזכות הקנויה, מה שאין לך במקרה הזה.
ארבל אסטרחן: מספר הימים אפשר לפתור, כי אפשר להגיד: מספר הימים ובלבד שלא יפחת - - -
מורן רוזנבלום: אני מציעה לא לקבוע את זה, מכיוון שהמנגנון הטכני, איננו יודעים מהו.
מורן רוזנבלום: לא הייתי רוצה לציין כאן מספר ימים כלשהו.
יריב לוין: איך אנחנו פותרים את העניין שלא תבוא מפלגה בעוד שנה וחצי ויגידו לה: זה נכון שיש חוק, אבל מכיוון שלא הותקנו תקנות, אנחנו לא יכולים לספק לכם שום דבר, ובזה נגמר?
יריב לוין: זאת הבעיה, וזה חשש אמיתי.
עמי ברקוביץ: הבעיה שאתה מחוקק כשהמערך הטכנולוגי עוד לא לגמרי פותח, לכן זה לא רק עניין התקנות, אלא זה עניין של כל המערך שעד שהוא לא יקרום עור וגידים וברגע נתון זה הוא עדיין לא במצב הזה, קשה פה לקבוע מסמרות ולקבוע דברים מחייבים בחוק כשאחרי זה ממילא תצטרך לתקן את החוק אם המערכת לא תוכל לפעול.
אורית מלמד: אדוני, זה כמו כל חוק אחר שקבוע בו שיש חובה על איזה שר להתקין תקנות.
יריב לוין: הבעיה היא כפולה: בעיה אחת, בהרבה מקרים באמת לא מתקינים תקנות.
יריב לוין: יש לנו בעיה קשה בעניין הזה.
יריב לוין: הבעיה העיקרית שהתקנת התקנות בחוק הזה היא תנאי לכניסתו של החוק לתוקף.
יריב לוין: במצב הזה, לא מתקינים את התקנות, לאף אחד לא אכפת, וזהו.
מורן רוזנבלום: היו שתי אפשרויות, אפשרות אחת היתה שהיה לוקח לנו זמן רב להגיע לנוסח - - -
יריב לוין: זה ברור, אבל גם ברור לי מה יקרה.
יריב לוין: נגיע בעוד שנה, ופשוט לא יהיו תקנות.
עמי ברקוביץ: הבעיה היא לא התקנות, הבעיה היא המערך הטכני שהתקנות אמורות לשקף.
ארבל אסטרחן: תקיים ישיבה בעוד חצי שנה ותקרא לנציגי המשרדים ותשאל איך הם מתקדמים עם זה.
יריב לוין: בכוח איזה סמכות?
יריב לוין: אני מבין שאין ברירה במציאות הזאת.
יריב לוין: צריך יהיה לראות שזה קורה, כי אחרת זה יהיה ברכה לבטלה.
יריב לוין: ארבל, יכול להיות שאתם צריכים לעשות מעקב, לשלוח הודעה בעוד שלושה חודשים.
ארבל אסטרחן: אני מוכנה לרשום אצלי.
יריב לוין: את הגורם שיציבותו מובטחת בהיבט הזה.
יריב לוין: אתם כולכם עוד תהיו פה בעוד שנה, אני לא יודע מה יהיה מצבי ואיפה אני אהיה, אם בכלל.
יריב לוין: לכן נראה לי שתנסו לייצר מנגנון שזה לא יישכח וייפול, כי אחר-כך זה יתעורר.
יריב לוין: כשנגיע לבחירות פנימיות נוספות זה יתעורר במלוא העוצמה.
ארבל אסטרחן: יש חוקים שאומרים שתקנות יותקנו בתוך X זמן - - -
יריב לוין: אז אומרים ולא מתקינים.
עמי ברקוביץ: צריך להתאים את זה לתחילה.
ארבל אסטרחן: לא צריך, כי זה ברור פה.
יריב לוין: סעיף התחילה הוא הגיוני.
יריב לוין: עוד הערות – אין.
יריב לוין: תודה רבה על כל העזרה, כל הנכונות וכל העבודה הקשה שכולם פה השקיעו.
יריב לוין: מי בעד לאשר את החוק בנוסחו כפי שהקריאה ארבל, בתיקון קטן שהיה לנו בדרך?
יריב לוין: הצעת החוק אושרה לקריאה השנייה ולקריאה השלישית.
יריב לוין: עכשיו נעבור לסעיף המשנה השני בתוך אותו נושא, והוא מתן פטור להקדמת הדיון בהצעת החוק לפני הקריאה השנייה והשלישית.
יריב לוין: לאור העובדה שככל הנראה היום זה יהיה היום האחרון שבו עוד אפשר יהיה להעביר חקיקה ללא מגבלות של הסכמות כלליות ותיאומים מהסוג הזה, אני מעמיד גם את זה להצבעה.
יריב לוין: בעד פטור מחובת הנחה – פה אחד
יריב לוין: אני מאשר פה אחד, ללא מתנגדים וללא נמנעים את מתן הפטור.
יריב לוין: הישיבה הזאת נעולה.
יריב לוין: רבותי, אני פותח את הישיבה המי יודע כמה שלנו היום.
יריב לוין: זו גם לא האחרונה ככל הנראה.
יריב לוין: נדמה לי שכמות בקשות הפטור שמונחות בפנינו היא יותר גדולה ממה שאישרנו כאן בכל הקדנציה כולה יחד, ואני אומר את זה בפרט לגבי הפטורים הממשלתיים שנהגתי שהם ביד מאוד מצמצמת, מתוך מחשבה שראוי ונכון לשמר את בסדרי הדין בכנסת באופן מסודר.
יריב לוין: יחד עם זאת, ברור שהיום איננו ככל הימים, ואנחנו נמצאים במצב שבאמת, מה שלא יעשה עכשיו יידחה לתקופה ארוכה מאוד, אם בכלל.
יריב לוין: ולכן בכל זאת, עד כמה שניתן, אני בהחלט מוכן לנסות לסייע לקדם את ההצעות שמונחות כאן בפנינו, גם הממשלתיות וגם הצעות שבאות מטעם הוועדות, לא בבחינת תקדים, אלא, שוב, משום הנסיבות המיוחדות האלה.
יריב לוין: אני עובר לנושא הראשון, והוא בקשות הממשלה להקדמת הדיון בהצעות חוק, כאשר ההצעה הראשונה – אבל, זאב, מה אנחנו עושים עם - - -
זאב אלקין: נתחיל מ-2 ו-3.
זאב אלקין: א.
זאב אלקין: הצעת חוק הדיור המוגן התשע"ב – 2012 (מ/534).
יריב לוין: אז אנחנו נתחיל מ-2 ו-3, כי אני רואה שאין קוורום.
יריב לוין: אז אנחנו נעבור ל-2 ו-3.
יריב לוין: בקשת יושב-ראש ועדת העבודה, הרווחה והבריאות להקדמת הדיון בהצעות החוק הבאות:
יריב לוין: הצעת חוק הדיור המוגן התשע"ב – 2012 (מ/534); והצעת חוק לתיקון פקודת מסי העירייה ומסי ממשלה (פטורים) (מס' 21) (פטור מארנונה למסגרות שיקום, להכשרה או לתעסוקה של אנשים עם מוגבלות), התשע"ב- 2012 (כ/432), של ח"כ דב חנין.
יריב לוין: וילמה, רק אם את יכולה להציג לנו בשני משפטים - - -
וילמה מאור: את שתי ההצעות?
יריב לוין: כן, את שתי ההצעות.
וילמה מאור: הצעת החוק הממשלתית בנושא הדיור המוגן מסדירה את הרישיון שניתן לאנשים שמפעילים בית לדיור מוגן, והיא מסדירה את ההסכמים שבין הדיירים למי שמפעיל את הדיור המוגן.
וילמה מאור: הצעת החוק הפרטית של דב חנין נותנת פטור מארנונה בעבור מרכזי יום שמעסיקים אנשים עם מוגבלות.
וילמה מאור: עלות ההצעה הפרטית היא 700,000 שקל.
יריב לוין: טוב, רבותי, הערות, התייחסויות.
יריב לוין: מי בעד לאשר את בקשת הפטור הראשונה של הצעת חוק הדיור המוגן?
יריב לוין: מי בעד לאשר את הפטור להצעת החוק השנייה, הצעת החוק של חבר הכנסת דב חנין?
יריב לוין: הצעת חוק השאלת ספרי לימוד (תיקון מס' 6) (חובת קיום הצבעה), התשע"ב – 2012 (מ/ 681).
יריב לוין: אני עובר לבקשת יושב-ראש ועדת החינוך, התרבות והספורט למיזוג הצעות החוק הבאות ולהקדמת הדין בהן לפני הקריאה השנייה והשלישית.
יריב לוין: כאן מדובר בהצעות חוק – הצעת החוק הממשלתית היא הצעה שכבר נתנו לה פטור מחובת הנחה לקראת הקריאה הראשונה מחמת דחיפותה, כפי שהיה מפורט בהרחבה באותה ישיבה קודמת.